[Video] Silwerskermfees: Akteurs gesels oor kortflieks‘n Skermskoot uit die video Die sewende Silwerskermfees wat die afgelope week in Kampsbaai in die Wes-Kaap die beste van aspirant-rolprentmakers en -draaiboekskrywers se produksies vertoon het, was vanjaar weer ŉ dawerende sukses. Dié fees het vanjaar 65 flieks ingesluit waarvan ses films vollengte-flieks was. Twee van die flieks, Vaselinetjie en Raaiselkind, is boekverwerkings. Al die flieks wat die afgelope week by dié fees vertoon was, sal mettertyd ook op kykNET, DStv-kanaal 144, uitgesaai word. Pieter Cloete gesels onder meer met Zak Hendrikz en Tim Theron oor die kortflieks waarby hulle betrokke was. Vir meer inligting, besoek die kykNET-webwerf.